ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱥᱢᱨᱤᱛᱤ ᱢᱚᱦᱟᱵᱤᱫᱽᱭᱟᱞᱚᱭ

ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱥᱢᱨᱤᱛᱤ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱡᱟᱢᱵᱟᱱᱤ ᱰᱟᱠ ᱚᱲᱟᱜ, ᱵᱚᱨᱟᱜᱟᱲᱤ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱑᱙᱘᱖ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ ᱟᱨ ᱥᱟᱬᱮᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾

ᱱᱟᱜᱟᱢ
ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱥᱢᱨᱤᱛᱤ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱑᱙᱘᱖ ᱥᱮᱨᱢᱟ ᱨᱮ ᱯᱚᱪᱷᱤᱢ ᱵᱟᱝᱞᱟ ᱥᱚᱨᱠᱟᱨᱟᱜ ᱢᱤᱫ ᱚᱰᱟᱨ ᱞᱮᱠᱟᱛᱮ ᱛᱷᱟᱯᱚᱱ ᱟᱠᱟᱱᱟ᱾ ᱱᱚᱣᱟ ᱠᱟᱞᱮᱡᱽ ᱫᱚ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱮᱭᱟᱜ ᱚᱞ ᱪᱤᱠᱤ ᱨᱮᱱ ᱥᱤᱨᱡᱚᱱᱤᱭᱟᱹ ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱟᱜ ᱧᱩᱛᱩᱢ ᱛᱮ ᱧᱩᱛᱩᱢ ᱟᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱮᱠᱟᱞ ᱛᱮ ᱟᱹᱛᱩ ᱫᱤᱥᱚᱢ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱟᱨ, ᱥᱟᱶᱛᱟ ᱟᱨ ᱠᱟᱹᱣᱰᱤᱭᱟᱹᱨᱤ ᱞᱮᱠᱟᱛᱮ ᱛᱟᱭᱚᱢ ᱟᱠᱟᱱ ᱯᱟᱹᱴᱷᱩᱣᱟᱹᱠᱚ ᱞᱟᱯᱷᱟᱝ ᱥᱮᱪᱮᱫ ᱮ ᱪᱟᱞ ᱟᱠᱚ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱱᱚᱸᱰᱮᱱᱟᱜ ᱵᱷᱟᱜᱮ ᱥᱮᱪᱮᱫ ᱢᱟᱱ ᱞᱟᱹᱜᱤᱫ ᱵᱟᱲᱟᱭᱚᱜ ᱠᱟᱱᱟ᱾

ᱴᱷᱟᱶ
ᱱᱚᱣᱟ ᱠᱚᱞᱮᱡᱽ ᱫᱚ ᱵᱟᱸᱠᱩᱲᱟ ᱨᱮᱭᱟᱜ ᱮᱛᱚᱢᱼᱯᱟᱪᱮ ᱥᱤᱢᱟᱹ ᱡᱟᱯᱟᱜ ᱵᱟᱸᱠᱩᱲᱟ-ᱡᱷᱟᱲᱜᱨᱟᱢ ᱯᱚᱱᱚᱛ ᱦᱟᱭᱣᱮ ᱟᱲᱮ ᱨᱮ ᱯᱤᱨᱳᱞᱜᱟᱲᱤ ᱢᱳᱨ (ᱯᱤ.ᱢᱳᱨ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ; ᱵᱟᱸᱠᱩᱲᱟ ᱥᱚᱦᱚᱨ ᱠᱷᱚᱱ ᱕᱐ ᱠᱤᱢᱤ (᱓᱑ ᱢᱟᱭᱤᱞ) ᱥᱟᱺᱜᱤᱧ) ᱥᱩᱨ ᱵᱟᱲᱟᱜᱟᱲᱤ ᱟᱹᱛᱩ ᱨᱮ ᱢᱮᱱᱟᱜᱼᱟ᱾

ᱵᱤᱵᱷᱟᱜᱽ
ᱥᱟᱬᱮᱥ

ᱠᱚᱢᱯᱤᱭᱩᱴᱟᱨ ᱥᱟᱬᱮᱥ
ᱮᱞᱠᱷᱟ ᱥᱟᱬᱮᱥ
ᱯᱷᱤᱡᱤᱠᱥ
ᱠᱮᱢᱤᱥᱴᱨᱤ
ᱯᱷᱚᱨᱮᱥᱴᱨᱤ

ᱟᱨᱴᱥ

ᱥᱟᱱᱛᱟᱲᱤ
ᱵᱟᱝᱞᱟ 
ᱤᱝᱞᱤᱥ
ᱥᱚᱝᱥᱠᱨᱤᱛ
ᱱᱟᱜᱟᱢ
ᱚᱛᱱᱚᱜ
ᱨᱟᱡᱽᱟᱹᱨᱤ ᱥᱟᱬᱮᱥ
ᱧᱮᱱᱮᱞ
ᱯᱷᱤᱡᱤᱠᱟᱞ ᱮᱰᱩᱠᱮᱥᱚᱱ
ᱫᱩᱜᱫᱟᱨᱟᱢ ᱯᱚᱲᱦᱚᱱ (ᱰᱤᱯᱷᱮᱱᱥ ᱥᱴᱟᱰᱤᱥ)

ᱯᱳᱥᱴ ᱜᱨᱮᱡᱩᱭᱮᱴ ᱵᱤᱵᱷᱟᱜᱽ
ᱥᱟᱱᱛᱟᱲᱤ
ᱚᱛᱱᱚᱜ
ᱵᱟᱝᱞᱟ
ᱡᱤᱭᱳ-ᱤᱱᱯᱷᱚᱨᱱᱮᱥᱟᱱ
ᱵᱟᱭᱳ-ᱤᱱᱯᱷᱚᱨᱢᱮᱥᱟᱱ
ᱨᱩᱨᱟᱞ ᱰᱮᱵᱷᱮᱞᱚᱵᱢᱮᱱᱴ ᱟᱨ ᱯᱞᱮᱱᱤᱝ

ᱢᱟᱱᱚᱛ
ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱥᱢᱨᱤᱛᱤ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱢᱟᱹᱱ ᱨᱩᱣᱟᱹᱲ ᱟᱠᱟᱱᱟ ᱟᱨ B+ ᱜᱽᱨᱮᱰ ᱢᱟᱹᱱ ᱛᱮ ᱢᱟᱹᱱ ᱵᱮᱵᱷᱟᱨ ᱟᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱫᱚ ᱟᱨᱦᱚᱸ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱦᱚᱸ ᱢᱟᱱᱚᱛ ᱮᱢ ᱢᱮᱱᱟᱜᱼᱟ᱾Colleges in WestBengal, University Grants Commission

ᱯᱩᱛᱷᱤ ᱢᱩᱨᱟᱹᱭ
ᱠᱚᱞᱮᱡᱽ ᱨᱮ ᱑᱘᱒᱖ ᱪᱟᱹᱣᱠᱟᱹ ᱯᱷᱩᱴ ᱡᱟᱭᱜᱟ ᱨᱮ ᱱᱟᱯᱟᱭ ᱛᱮ ᱥᱩᱵᱤᱫᱷᱟ ᱟᱨ ᱱᱟᱥᱮ ᱫᱚ ᱠᱚᱢᱯᱤᱭᱩᱴᱟᱨ ᱥᱮᱞᱮᱫ ᱯᱚᱛᱚᱵ ᱢᱩᱨᱟᱹᱭ ᱢᱮᱱᱟᱜᱼᱟ᱾ ᱱᱚᱶᱟ ᱨᱮ ᱑᱖,᱒᱐᱕ ᱠᱷᱚᱱ ᱦᱚᱸ ᱡᱟᱹᱥᱛᱤ ᱯᱚᱛᱚᱵ ᱢᱮᱱᱟᱜᱼᱟ᱾ ᱱᱚᱣᱟ ᱯᱚᱛᱚᱵ ᱢᱩᱨᱟᱹᱭ ᱥᱟᱶ ᱢᱩᱬᱩᱛ ᱤ-ᱯᱟᱛᱷᱟᱢ ᱟᱨ ᱠᱷᱚᱵᱚᱨ ᱠᱟᱜᱚᱡᱽ ᱠᱚ ᱨᱮᱱᱟᱜ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱟᱨ ᱱᱮᱥᱱᱟᱞ ᱰᱤᱡᱤᱴᱟᱞ ᱞᱟᱭᱵᱨᱮᱨᱤ ᱚᱯᱷ ᱤᱱᱰᱤᱭᱟ ᱥᱟᱶ ᱡᱩᱲᱟᱹᱭ ᱟᱠᱟᱱᱟ᱾

ᱵᱟᱨᱦᱮ ᱡᱚᱱᱚᱲ
 ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱥᱢᱨᱤᱛᱤ ᱢᱚᱦᱟᱵᱤᱫᱽᱭᱟᱞᱚᱭ 

ᱛᱷᱚᱠ: ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ
ᱛᱷᱚᱠ: ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ

ᱥᱟᱹᱠᱷᱟᱹᱭᱟᱹᱛ